**Paskaidrojuma raksts  
Madonas novada pašvaldības saistošajiem noteikumiem Nr. 35 “Grozījumi Madonas novada pašvaldības saistošajos noteikumos Nr. 8 “Nolikums par licencēto makšķerēšanu Rāceņu ezerā”**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Saistošo noteikumu nepieciešamības pamatojums | Grozījumi veikti, jo grozījumi veikti augstāka spēka normatīvajos aktos, kā arī lai saistošo noteikumu redakcija atbilstu faktiskajiem apstākļiem, kādi pastāv makšķerēšanas licenču iegādē elektroniskajā vidē. |
| 2. Īss saistošo noteikumu satura izklāsts | Ar Ministru kabineta 12.04.2022. noteikumiem Nr. 229 “Grozījumi Ministru kabineta 2015. gada 22. decembra noteikumos Nr. 799 “Licencētās makšķerēšanas, vēžošanas un zemūdens medību kārtība”” tika veikti grozījumi Ministru kabineta 22.12.2015. noteikumu Nr. 799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr. 799) 23. punktā, kas noteic personas, kurām ir tiesības saņemt licences par samazinātu maksu vai bezmaksas licences. Tā MK noteikumu Nr. 799 23.4. apakšpunkts tagad nosaka, ka publiskajos ūdeņos licences par samazinātu maksu vai bezmaksas licences piešķir personām no daudzbērnu ģimenēm un ģimenēm, kuru aprūpē ir bērns ar invaliditāti vai pilngadīga persona, kas nav sasniegusi 24 gadu vecumu, ja tai noteikta I vai II invaliditātes grupa, un kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība, proti, šajā apakšpunktā minētajām personām ir obligāts pienākums piešķirt bezmaksas vai samazinātas maksas licences.  MK noteikumu Nr. 799 38.1 apakšpunkts nosaka, ka šo noteikumu 23.4. apakšpunktā minētie nosacījumi par licences par samazinātu maksu vai bezmaksas licences piešķiršanu Latvijas Goda ģimenes apliecības lietotājiem piemērojami pēc attiecīgo grozījumu izdarīšanas pašvaldību saistošajos noteikumos par licencēto makšķerēšanu, vēžošanu vai zemūdens medībām, bet ne vēlāk kā līdz 2023. gada 1. janvārim.  Tāpat www. epakalpojumi.lv portālā no 2022. gada 1. februāra nav pieejami e-Loms pakalpojumi. |
| 3. Informācija par saistošo noteikumu ietekmi uz pašvaldības budžetu | Nav ietekmes |
| 4. Informācija par saistošo noteikumu ietekmi uz sabiedrību un uzņēmējdarbības vidi pašvaldības teritorijā | Nav ietekmes |
| 5. Informācija par administratīvajām procedūrām | Nav ietekmes |
| 6. Informācija par konsultācijām ar privātpersonām | Nolikuma grozījumi saskaņoti ar licencētās makšķerēšanas organizētāju Rāceņu ezerā biedrību “Madonas Makšķernieku Kubs”. |

Domes priekšsēdētājs A.Lungevičs